Hoe kry jy dit reg om jou voetsole in die vroeë oggendure te vernis? Moet liewer nie vra nie, skryf Erla-Mari Diedericks.
Dit is twee-uur in die oggend. Die helder lig van my slaapkamer skyn meteens in my oë. Voor my staan my seun, halfnat, halfkaal en met ’n handdoek om sy onderlyf gedraai.
Persoonlik dink ek dat ’n gifdood heel gepas is. Ek is jammer. Noem my ’n slegte ma. Maar twee-uur in die oggend worry ek nie oor my kind se sagte velletjie of sy velkleur nie. Ek dink net aan een ding: Hoe lyk die res van my huis . . .
Ek vlieg op soos ’n besete vrou. Ek bêre die vernis in die onderste laai van die DIY-kas in my kombuis. Ek storm die kombuis binne. Als is skoon. Als is op hul plek.
Feit: Elbow grease is ’n oulike term vir waar krag ingespan word om iets skoon te maak. ’n Begrip wat my seun gou leer ken het omdat hy elke stukkie self moes afwas.
Feit: My seun het reeds al die naelpolitoerverwyderaar gebruik omdat ons nie verdunner in die huis het nie.
En wil jy nog ’n feit weet? Die meeste ouers het kinders om sekere redes: om hul huwelik te red, om ’n broer of suster vir hul kind te hê, om ’n leemte te vul en soms, onder vreemde omstandighede, omdat hulle hou van kinders.
Verbrande matte, handmerke op die dak en voetspore teen die muur (don’t ask) wat ek ten duurste moes laat skoonverf omdat ek ’n huurder was.
• Diedericks is ’n redaksielid van Netwerk24. Die menings van skrywers is hul eie en weerspieël nie noodwendig dié van Netwerk24 nie.